বক্তারা বলেন, ১৯৮৪ সালের ভয়াবহ বন্যার পর জেলার প্রধান নদনদীর প্রতিরক্ষাবাঁধ রক্ষার কার্যকর কোন উদ্যেগ না নেয়ায় বার বার বন্যার কবলে পরতে হচ্ছে মনু-ধলাই পাড়ের হাজার হাজার মানুষকে। প্রতিবছর বন্যার পানিতে এই অঞ্চলের অধিকাংশ জায়গা তলিয়ে গেলেও দীর্ঘদিন যাবত স্থানীয় নদনদী রক্ষায় পানি উন্নয়ন বোর্ডের নেই কোন উদ্যোগ। দিনে দিনে সিলেট বিভাগের অন্যান্য নদীর মত উজান থেকে আসা স্রোতের সাথে পলি পরে ভরাট হয়ে গেছে নদীর মনু ও ধলাই নদীর তলদেশ। দিন দিন নদীর নাব্যতা সঙ্কট প্রকট আকার ধারণ করেছে। নদীর গভীরতা কমে যাওয়ায় কমেছে পানি প্রবাহ আর এই পানি প্রবাহ কমে যাওয়ায় দ্রুত জমছে পলি। এসময় বক্তারা আরো বলেন, এবছর ভারতের উজান থেকে নেমে আসা পাহাড়ি ঢলে বয়ে যাওয়া সৃষ্ট বন্যায় ব্যাপক ক্ষয়ক্ষতির প্রেক্ষিতে জেলার সাধারণ মানুষকে বন্যার হাত থেকে রক্ষায় এবং স্থায়ী সমাধানের লক্ষে মনু এবং ধলাই নদীর স্বাভাবিক প্রবাহ ঠিক রাখতে নদী পুর্ন:খনন , শক্তিশালী বাঁধ নির্মান , বন্যার সময় আশ্রয় কেন্দ্র নির্মান করতে হবে।